Καγιανάς με λουκάνικο κοτόπουλου
Απίθανο πρωινό, εξαιρετική ιδέα για brunch και ένα γρήγορο και νόστιμο γεύμα. Το λουκάνικο του δίνει έξτρα γεύση και κάνει τον καγιανά πιο χορταστικό και μερακλίδικο.
2 χωριάτικα λουκάνικα κοτόπουλου (περίπου 350-400 γρ. συνολικά), σε μέτριες φέτες, 6 μέτριες ντομάτες ώριμες, τριμμένες, 2 πιπεριές κέρατο, σε λεπτές ροδέλες, 4 αυγά, 200 γρ. φέτα, θρυμματισμένη, 30 ml ελαιόλαδο, 2 κουτ. γλυκού ρίγανη ξερή, τριμμένη, αλάτι, φρεσκοτριμμένο πιπέρι
Σε μεγάλο τηγάνι ζεσταίνουμε το λάδι σε δυνατή φωτιά και σοτάρουμε τα λουκάνικα και τις πιπεριές για 2-3 λεπτά, μέχρι να ροδίσουν.Ρίχνουμε την τριμμένη ντομάτα και αλατοπίπερο και μαγειρεύουμε για άλλα 6-8 λεπτά ή μέχρι να εξατμιστούν τα περισσότερα υγρά.Ρίχνουμε τα αυγά, χωρίς να τα έχουμε χτυπήσει πριν, και ανακατεύουμε με μια ξύλινη κουτάλα. Μαγειρεύουμε μέχρι να σφίξει ελαφρώς το μείγμα.Προσθέτουμε τη φέτα και τη ρίγανη, ανακατεύουμε και σερβίρουμε. Συνοδεύουμε με ζεστό χωριάτικο, προζυμένιο ψωμί.
Αυγά,Λουκάνικα,Ντομάτα,Πιπεριές,Τυρί